alexandrainst/scandi-wiki huggingface dataset:
Valerij Khalilov

Valerij Mikhailovitsj Khalilov (russisk: Валерий Михайлович Халилов; født 30. januar 1952 i Termiz i Den usbekiske SSR i Sovjetunionen, død 25. desember 2016 i Svartehavet utenfor Sotsji i Russland) var en russisk dirigent, komponist og folkekunstner. Han var leder for Aleksandrov-ensemblet og omkom under en flystyrt.

Liv og virke

Bakgrunn 
Valerij Khalilov ble født i en familie berømt for å ha frembragt militærkomponister. Da han var fire år gammel begynte han å komponere sin egen musikk. 

Fra 1970 til 1975 tok han utdannelse som militærkapellmester ved Konservatoriet i Moskva.

Karriere
Som dirigent for militærorkesteret tilknyttet Pusjkin høyere skole for radioelektronikk for luftforsvaret vant han førstepremien for militærorkestre i Militærdistriktet Leningrad i 1980, og ble med dette lagt merke til av lederen for militærokesteret for Militærdistriket Moskva, generalmajor Nikolai Mikhailov. Han ble hentet dit som orkesterets assisterende dirigent i 1984. 

Han ble deretter overført til styringsorganet for militærorkestertjenesten for de sovetiske væpnede styrker senere samme år, og fikk sin første nasjonale fjernsynseksponering ved revolusjonsdagsparaden og seiersdagsparaden det påfølgende året som en av de assisterende dirigenter for militærorkesteret. 

Fra 2002 til sin død var han sjefsdirigent for de russiske militære stridskrefters militærorkester «Slusjba». Med dette ensemblet foretok han mange utenlandsturneer, blant annet til Tyskland, Østerrike, Sveits, Belgia, Finland, Frankrike, Polen, Sverige, USA, Mongolia og Nordkorea. Han dirigerte de samlede russiske militærorkestre under den årlige Seiersdagsparaden på Den røde plass i Moskva hele 14 ganger, flere ganger enn noen før ham. 

I april 2016 ble han forfremmet til generalløytnant og til leder av Aleksandrov-ensemblet.

Som komponist skrev Khalilov mange militærmarsjer for blåseorkester, romanser, og sanger. Blant hans roligere komposisjoner var Adagio og Elegi, blant hans marsjer Kadett, Ungdom, Rynda og Ulan.

Død 
Han døde i flystyrt med en Tupolev Tu-154B-2 den 25. desember 2016, som var tatt av fra Sotsji med kurs for Syria.

Referanser

Eksterne lenker
Более 50 оркестров будут участвовать в параде на Красной площади
Валерий Халилов at Echo of Moscow
Валерий Халилов: "Спасская башня на Сахалине" - продолжение московского фестиваля

Russiske offiserer
Russiske dirigenter
Personer fra provinsen Surxondarjo
Kongsberg og Eiker tingrett

Kongsberg og Eiker tingrett var en førsteinstansdomstol under Borgarting lagdømme med tinghus både på Kongsberg og i Hokksund. Rettskretsen besto av Kongsberg, Flesberg, Rollag, Nore og Uvdal, Øvre Eiker, Nedre Eiker, Modum, Sigdal og Krødsherad kommuner. 

Domstolen ble opprettet 1. juli 2016 etter en sammenslåing av Kongsberg tingrett og Eiker, Modum og Sigdal tingrett. 

Domstolen besto av 3 dommere, 5 dommerfullmektiger og 10 saksbehandlere.

Den 26. april 2021 ble Kongsberg og Eiker tingrett slått sammen med Drammen tingrett og Hallingdal tingrett til Buskerud tingrett.

Referanser 

Myndigheter i Viken
Tidligere norske domstoler
Opphør i 2021
Tidligere tingretter i Norge
Liste over ordførere i Lista

Liste over ordførere i Lista kommune i Vest-Agder fylke. Kommunen het Vanse før 1911. Formannskapslovene ble sanksjonert 14. januar 1837. Samme år ble Vandsøe sogns formandskab opprettet og første møte ble holdt i leide lokaler på Bryne 5. desember. Første ordfører var sogneprest Christian Schønning Wulff. Det ble også holdt møter i lokaler på Vanse Prestegård. 24. juni 1936 ble det nye herredshuset innviet. Dette var i bruk fram til kommunesammenslåingen. Det siste møte i kommunestyret ble holdt 15. desember 1964. Lista ble slått sammen med Farsund, Herad og Spind og dannet Farsund kommune. Siste ordfører var Sveinung Tveit.

Ordførere i Lista kommune 1837-1964:

Se også 
 Lokalpolitikere i Farsund
 Herredshuset
 Lista

Referanser

Litteratur 
 Abraham Theodor Berge, Lista : en bygdebok, Tønsberg 1926
 Kåre Rudjord, Listaboka IV. Bygdehistorie. Fra formannskapslov til kommunesammenslåing, Farsund 1987

Eksterne lenker 
 Lista herredshus på norgeskart.no
 Data om det politiske system

Ordførere i Lista
Ordførerlister i Agder
Ian Burchnall

Ian David Burchnall (født 11. februar 1983 i Leicester) er en engelsk fotballtrener som er hovedtrener for Forest Green Rovers FC.

Burchnall startet trenerkarrieren som 22-åring i hjemlandet England ved å lede Leeds universitetslag, samt ved å bidra i akademiene til Leeds United og Bradford City. I 2012 ble Burchnall hentet til Sarpsborg 08 som assistenttrener av tidligere toppspiller Brian Deane. I 2015 gikk veien videre til den samme rollen i Viking FK, inntil Kjell Jonevret ble løst fra sin stilling i klubben høsten 2016.

Den 24. november 2016 ble han ansatt som ny hovedtrener for Viking FK. 

Den 9. november 2017 ble Burchnall og Viking enige om å skille lag.

Trenerstatistikk 
Oppdatert 9. november 2017.

Referanser

Eksterne lenker 
 

Engelske fotballtrenere
Fotballtrenere for Viking FK
Fotballtrenere for Östersunds FK
Fotballtrenere for Notts County FC
Utenlandske fotballtrenere i Norge
Personer fra Leicester
Fødsler i 1983
Robbie Neilson

Robbie Neilson (født 19. juni 1980 i Paisley i Renfrewshire) er en skotsk fotballtrener og tidligere fotballspiller som er manager for Heart of Midlothian FC.

Neilson spilte i forsvar mens han var aktiv spiller, og startet sin karriere som seniorspiller i Hearts, og spilte 200 kamper i Scottish Premier League (SPL) og vant Scottish Cup i 2006 med denne klubben. Tidligere i karrieren hadde Neilson blitt lånt ut til klubber i Scottish Football League (SFL) som Cowdenbeath og Queen of the South. 

Etter å ikke ha fått fornyen kontrakten med Hearts, forlot Neilson denne klubben og flyttet til den engelske Championship-klubben Leicester City i 2009. Etter rundt et år i denne klubben, ble han satt ut av førstelaget og ble lånt ut til Brentford, og ble deretter satt på fri overgang sommeren 2011. Neilson spilte for Dundee United i 2011/2012-sesongen, og senere for Falkirk og East Fife. Han ble hovedtrener i Hearts i 2014, og vant Scottish Championship i sin første sesong.

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Heart of Midlothian FC
Fotballspillere for Cowdenbeath FC
Fotballspillere for Queen of the South FC
Fotballspillere for Leicester City FC
Fotballspillere for Brentford FC
Fotballspillere for Dundee United FC
Fotballspillere for Falkirk FC
Fotballspillere for East Fife FC
Fotballtrenere for Heart of Midlothian FC
Fotballtrenere for Milton Keynes Dons FC
Fotballtrenere for Dundee United FC
Personer fra Paisley
Fødsler i 1980
Gokchujang

Gochujang er en fermentert pepperpasta fra Sør-Korea som består av rød chili, ris, fermenterte soyabønner og salt. Gochujang er meget brukt i det koreanske køkken, for eksempel i retten bibimbap.

Eksterne lenker 
 

Koreansk mat
Matingredienser
Min pappa Toni Erdmann

Min pappa Toni Erdmann (originaltittel Toni Erdmann) er en tysk-østerriksk spillefilm fra 2016 skrevet og regissert av Maren Ade. Den handler om forholdet mellom Winfried Conradi, en gammel sekstiåtter og delvis pensjonert musikklærer med en hang til bisarre spøker som i filmen også opptrer under sitt alter ego «Toni Erdmann», og hans datter Ines, som lever et trist og ensomt liv som internasjonal forretningskonsulent. Det aller meste av filmen foregår i București i Romania, der Ines jobber for et internasjonalt konsulentfirma. Filmen har blitt beskrevet som en kunstfilm i form av en dramakomedie med en seriøs undertone, som handler om ensomhet og hva det vil si å leve et godt liv. Dialogen i filmen er hovedsakelig på tysk og engelsk, med enkelte bifigurer som utveksler korte dialoger på rumensk.

Filmen har fått universell ros av filmkritikere og har av mange kritikere blitt beskrevet som årets beste film i 2016 og som en «moderne klassiker»; «'buzz' er et for svakt ord for å beskrive begeistringen som har fulgt Toni Erdmann siden debuten i Cannes tidligere i år: fullt utblomstret filmatisk kjærlighet er mer dekkende». Ifølge Rotten Tomatoes' kritikerkonsensus forener Toni Erdmann «nøye konstruerte, tredimensjonale figurer i en ømt morsom karakterstudie som er både genuint rørende og imponerende ambisiøs».

Filmen vant prisene for beste film, beste regissør, beste manusforfatter, beste mannlige skuespiller og beste kvinnelige skuespiller ved European Film Awards i 2016, og har fått en rekke andre priser. Den ble valgt som den tyske kandidaten til Oscar for beste ikke-amerikanske film og var blant de ni av 85 nominerte filmer som gikk videre i nominasjonen i desember 2016.

Referanser

Eksterne lenker

Tyske dramakomedier
Filmer fra 2016
Dramakomedier
Østerrikske dramafilmer
Esaias Pufendorf

Esaias von Pufendorf (født 26. juli 1628 i Dorfchemnitz, død 5. september 1689 i Regensburg var en diplomat i svensk og dansk tjeneste. 

Pufendorf var sønn av presten Esaias Elias Pufendörfer og hustru Margarethe Hickmann. Han hadde flere brødre, deriblant filosofen Samuel. I årene 1639–45 gikk han på Fürstenschule Grimma, i 1648 ble han magister i Leipzig hvoretter han kom til Universitetet i Jena. Her ble han lærer for Otto Wilhelm von Königsmarck, sønn av den svenske hærfører Hans Christoph von Königsmarck (1600–1663).

Svensk tjeneste 
Stillingen som underviser brakte ham i berøring med svenske statsmenn, og i 1659 ble han ansatt i svensk tjeneste. Hans første utsendelse var til Sorø under krigen med Danmark i august 1659. Her skulle han bilegge en strid mellom borgerskapet og de innkvarterte troppene. I den følgende tid ble han brukt dels som en slags speider i Tyskland, dels som avsending til tyske fyrster, Nederlandene og Frankrike. I 1670 ble han regjeringsråd, senere kansler i de svenske hertugdømmene Bremen og Verden.

Dansk tjeneste 
Etter misnøye med styresettet forlot Pufendorf i 1687 den svenske tjenesten i Stade og flyttet til Hamburg. Herfra bega han seg til Danmark, hvor Christian V sendte ham til Regensburg for å representere kongen som hertug av Holsten på Riksdagen. Her avled han den 26. august 1689 og kom således ikke til at oppleve dommen til tap av liv, ære og gods som den svenske hoffrett felte over ham den 2. oktober samme år.

Pufendorf ble i 1663 gift med Anna Trotzig, senere med en Veronica. Han hadde flere døtre.

Boksamler 
I september 1690 ble Pufendorfs bibliotek satt på auksjon i Hamburg, hvor kong Christian V kjøpte det. Auksjonskatalogen angir i tittelen at det er tale om et universalbibliotek på forskjellige språk og i de beste utgaver. Den rike samlingen av offentlige aktstykker omhandlende Danmark-Norges politiske rival Sverige, kan ha vært utslagsgivende for beslutningen om å kjøpe biblioteket. En rekke bøker i Det Kongelige Bibliotek bærer påtegningen ex. b. P. eller ex bibl. Puff. etterfulgt av et nummer. Disse bøkers titler og numre svarer til de pågjeldende titler og numre i den trykte katalogen over Pufendorfs bibliotek.

Referanser 

Svenske diplomater
Danske diplomater
Boksamlere
Personer fra Dorfchemnitz
Fødsler i 1628
Dødsfall i 1689
Zaineb Al-Samarai

Zaineb Al-Samarai (født 22. oktober 1987) er en norsk politiker (Ap).

Zaineb Al-Samarai er utdannet jurist fra Universitetet i Oslo, og har senere arbeidet som kommunikasjonsrådgiver for Blå Kors og for konsulentselskapet Rud Pedersen.

Al-Samarai var innvalgt i Oslo bystyre 2011–2015, og satt i Finanskomiteen. Hun var nominert på sjetteplass på Oslo Arbeiderpartis liste til stortingsvalget 2017, og ble med det Arbeiderpartiets første vararepresentant fra Oslo i perioden 2017–2021.

Zaineb Al-Samarai har vært leder av Holmlia Sportsklubb siden 2015.

Referanser

Eksterne lenker 
 

Ap-politikere i Oslo
Pär Basset

Pär Emil Basset er en norsk musiker kjent fra bandet Stålmenn, som ble startet av Basset, Ståle Kverndokk, Lars Gudmestad og John Terje Johnsen i 1994. Senere ble Johnsen og Gudmestad erstattet av Geir Inge Ztøy (bass) og Tor Linckert (trommer). Basset satset på en solokarriere og startet Bassetband i 2003 med medlemmene Katrine Sæthren og Frank Arne Hammerø. Bandet har gitt ut albumene To Be King (2004), In the Summertime (2007) og All of the Sun (2014). Basset har jobbet som produsent og musiker for Ståle Kverndokk på albumene Nye briller (2004) og Stille støy (2006), og for Lars Dybvik på albumene Ikke helt som bestilt (2010) og Dytter på vegger (2013). Bassetband ble startet i 2016 med medlemmene Tor Linckert og Geir Inge Støy. I 2018 ble Erwin Eastercourt med. Bandet ga ut albumet Sånne Dager  i 2019. i 2021 kom EP`en Livets spill, og i 2022 singlen Om du vil.

Eksterne lenker
Jango.com: Pär Basset
Mic.no Bransjeregister: Pär Basset
Pär Basset på Rockipedia.no

Norske gitarister
Norske sangere
Norske låtskrivere
Norske plateprodusenter
Studiomusikere fra Norge
Vepsen

Vepsen er en norsk forening som har som formål å drive gravende journalistikk om voldelige, rasistiske, totalitære eller hatefulle og antidemokratiske miljøer og grupper. Foreningen driver nettmagasinet med samme navn. Vepsen samarbeider med den svenske organisasjonen Expo.

Styre 
Siden 2014 har styret i Vepsen bestått av: 
 Bjørn Westlie, lektor på journalistutdanningen ved Høgskolen i Oslo og Akershus
 Terje Emberland, seniorforsker ved Holocaustsenteret i Oslo
 Kjetil B. Simonsen, doktorgradsstipendiat ved Holocaustsenteret
 Anita Rathore, arbeider i Organisasjonen mot offentlig diskriminering (OMOD)
 Bente Roli, advokat og leder for Kontoret For Fri Rettshjelp i Oslo
 Lars Gule, førsteamanuensis ved Høgskolen i Oslo og Akershus
 Øystein Blixhavn, tidligere redaktør i Vepsen.no og sivilingeniør
 Jonas Bals, historiker og rådgiver i Arbeiderpartiets stortingsgruppe

Vepsen.no 
Foreningen Vepsen driver sitt eget nettmagasin. Vepsen er ikke medlem av Norsk Presseforbund, men følger Redaktørplakaten og Tekstreklameplakaten. Rundt 20 journalister bidrar med stoff til redaksjonen.

Under rettssaken mot Anders Behring Breivik avslørte Vepsen at en av meddommerne hadde uttalt på sosiale medier at tiltalte fortjente dødsstraff, noe som medførte at han ble umiddelbart fjernet som medommer.

Foreningen utgir også en årlig rapport om hatgrupper i Norge.

Referanser

Eksterne lenker 
 Nettmagasinet Vepsen

Norske journalistorganisasjoner
Organisasjoner etablert i 2011
Antirasisme
Herskerinnen over Atlantis

Herskerinnen over Atlantis (originaltittel: L'Atlantide ) er en tysk-fransk fantasy- og eventyrfilm fra 1932 regissert av Georg Wilhelm Pabst med Pierre Benoîts roman L'Atlantide som forelegg.

Herskerinnen over Atlantis er en nyinnspilling av Jacques Feyders stumfilmversjon fra 1921. Den ble spilt inn i tre språkversjoner, tysk, fransk og engelsk.

Medvirkende
Tyskspråklig rollebesetning
 Brigitte Helm - Antinéa
 Tela Tschai - Tanit Serga
 Heinz Klingenberg - St. Avil
 Gustav Diessl - Morhange
 Wladimir Sokoloff - Hetman
 Mathias Wieman - Torstenson
 Florelle - Clementine

Franskspråklig rollebesetning
 Brigitte Helm - Antinéa
 Pierre Blanchar - Capitaine St. Avil
 Tela Tchaï - Tanit Zerga
 Georges Tourreil - Lieutenant Ferrières
 Vladimir Sokoloff - Hetman de Jaromir
 Mathias Wieman - Torstenson
 Jean Angelo - Capitaine Morhange

Engelskspråklig rollebesetning
Brigitte Helm - Antinea
 John Stuart - St. Avit
 Tela Tschai - Tanit Serga
 Gustav Diessl - Morhange
 Gibb McLaughlin - Count Bielowsky
 Mathias Wieman - Torstensen
 Florelle - Clementine

Referanser

Eksterne lenker 
 

Tyske eventyrfilmer
Sort-hvitt-filmer
Tyskspråklige filmer
Filmer fra 1932
Tyske fantasyfilmer
Franske eventyrfilmer
Franske fantasyfilmer
Filmer lagt til ørkenområder
Atlantis i fiksjon
Rudolf Forster

Rudolf Forster (født 30. oktober 1884 i Gröbming Steiermark, død 25. desember 1969 i Bad Aussee) var en østerriksk skuespiller.

Filmografi (utvalg)
1923 : Fröken Fob
1925 : Zur Chronik von Grieshuus
1931 : Tolvskillingsoperaen
1931 : Morgenrot
1932 : Den drømmende munn
1935 : Bare en komediant
1937 : Den store dårskap
1952 : Sommer i Tyrol
1956 : Liane - piken fra urskogen
1957 : Motelegen
1958 : 17 år og bare sex
1959 : Resten er taushet
1960 : Et glass vann
1960 : I Dr. Mabuses stålnett

Referanser

Eksterne lenker 

Østerrikske skuespillere
Fødsler i 1884
Dødsfall i 1969
Tyskland under EM i svømmesport 1927

Tyskland deltok under EM i svømmesport 1927 i Bologna, Italia i 1927.



Medaljevinnere

Nøkkel: VR – Verdensrekord

Referanser

Nasjoner under EM i svømmesport 1927
Tyskland under EM i svømmesport
1927 i Tyskland
Tyskland under EM i svømmesport 1926

Tyskland deltok under EM i svømmesport 1926 i Budapest, Ungarn i 1926.



Medaljevinnere

Referanser

Nasjoner under EM i svømmesport 1926
Tyskland under EM i svømmesport
1926 i Tyskland
Valenus

Se Systematisk inndeling

Valenus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, brun trebukk. Antennene er noe lengre enn kroppen. Pronotum har rundede sider med en pigg nokså langt bak på sidekanten. Dekkvingene er jevnbrede. Beina er kraftige med klubbeformede lår.

Levevis 
Larvene lever i død ved.

Utbredelse 
Slekten er utbredt i det sørvestlige USA og nordlige Mexico.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini Thomson, 1860
 Slekten  Valenus Casey, 1892 
 Valenus inornatus Casey, 1892

Kilder 
 Liste over artene 
 Bildegalleri

Eksterne lenker 
 

Lamiinae
Biller formelt beskrevet i 1892
Cristhippopsis

Se Systematisk inndeling

Cristhippopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
Agapanthiini er langstrakte, middelsstore, brune eller grå trebukker med lange, tynne antenner. Pronotum er sylindrisk, dekkvingene gjerne litt avsmalnende bakover.

Levevis

Utbredelse 
Arten er bare kjent fra Kamerun.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Agapanthiini Mulsant, 1839 
 Slekten Cristhippopsis Breuning, 1977 
 Cristhippopsis flavovittatus Breuning, 1977

Kilder 
 Katalog med utbredelsesdata 
 Liste over slektene

Eksterne lenker 
 
 
 Bildegalleri 

Lamiinae
Biller formelt beskrevet i 1977
Kameruns insekter
Kameruns endemiske fauna
Trichauxa

Se Systematisk inndeling

Trichauxa er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende

Levevis

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872, Acanthocinini eller Desmiphorini
 Slekten Trichauxa Breuning, 1957
 Trichauxa albovittata Breuning, 1966
 Trichauxa fusca Breuning, 1957

Kilder 
 Katalog med utbredelsesdata 
 Liste over slektene (Desmiphorini)
 Cermabycidae.org - Apodasyini

Eksterne lenker 
 

Lamiinae
Biller formelt beskrevet i 1957
Madagaskars insekter
Anders N. Kvammen

Anders Nordmo Kvammen (født 2. juni 1985) er en norsk tegneserieskaper og illustratør fra Oslo. Han har bakgrunn fra Einar Granum Kunstfagskole og debuterte i 2016 med tegneserieromanen Ungdomsskolen på forlaget No Comprendo Press. Boken ble i 2016 tildelt Brageprisen i kategorien barne-og ungdomsbøker, og ble 2017 nominert til Kulturdepartmentets tegneseriepris for ​barne- og ungdomslitteratur utgitt i 2016, Trollkrittet - årets beste debutant for bokåret 2016 og Nordisk råds barne- og ungdomslitteraturpris

Våren 2020 kom han ut med boken Jobb, som høstet gode anmeldelser i flere av landets dagsaviser.  Jobb ble omtalt i spalten årets beste bøker 2020, i Klassekampen, NRK  og i årets beste tegneserier, Empirix .

Høsten 2021 settes tegneserien Ungdomsskolen opp som teater på Trikkestallen i Oslo  Ungdomsskolen er et samarbeid mellom Tigerstadsteatret og Oslo Nye Teater. Forestillingen vil også bli spilt for ungdom gjennom Den kulturelle skolesekken.

Utgivelser 
 Ungdomsskolen – No Comprendo Press, 2016
Jobb – No Comprendo Press, 2020
Jeg husker ikke..: historier om demens – No Comprendo Press, 2021

Referanser

Eksterne lenker 

 Forfattersamtale med tegneserieskaper Anders N. Kvammen ved Bergen Offentlige Bibliotek 9. mars 2021

Norske tegneserieskapere
Norske illustratører
Vinnere av Brageprisen
Personer fra Oslo
Amblesthidopsis

Se Systematisk inndeling

Amblesthidopsis er en slekt av biller som tilhører den artsrike underfamilien Lamiinae i familien trebukker (Cerambycidae).

Utbredelse 
Arten er kjent fra Kamerun og Den demokratiske republikken Kongo.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apomecynini J. Thomson, 1860
 Slekten Amblesthidopsis Aurivillius, 1921
 Amblesthidopsis areolata Aurivillius, 1921

Kilder 
 Liste over slektene
 Katalog over amerikanske slekter

Eksterne lenker 
 Bildegalleri 
 
 

Lamiinae
Biller formelt beskrevet i 1921
Kameruns insekter
Den demokratiske republikken Kongos insekter
Bulborhodopis

Se Systematisk inndeling

Bulborhodopis er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.

Utbredelse 
Arten lever i Assam, India og Laos.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Desmiphorini J. Thomson, 1860 eller Apodasyini
 Slekten Bulborhodopis Breuning, 1948
 Bulborhodopis barbicornis Breuning, 1948
 Bulborhodopis inornatus Holzschuh, 2017

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1948
Laos' insekter
Indias insekter
Quatiara

Se Systematisk inndeling

Quatiara er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, lang og slank, blankt svart trebukk med skinnende hvite tegninger. Arten har et ganske karakteristisk utseende. Antennene er tynne og litt lengre enn kroppen. Pronotum er forholdsvis kort, med rundede sider uten tenner, i midten bak med en stor, trekantet, hvit flekk. Dekkvingene er jevnbrede, med to store, skinnende hvite flekker som går over begge dekkvinger. Den fremste av disse er gjennomskåret av et smalt, mørkt tverrbånd, den andre av et par mørke skråstriper. Beina er forholdsvis korte og spinkle.

Utbredelse 
Arten er kjent fra det sørøstlige Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Hemilophini J. Thomson, 1868
 Slekten Quatiara Lane, 1972
 Quatiara luctuosa (Leseleuc, 1844)

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1844